《六和塔访陈右司》
宋代·连文凤

空山木落欲何归，渺渺黄尘污客衣。自叹冯唐今已老，世无刘表孰堪依。

炉中丹火工夫浅，篱下文章气燄微。幸识贞元旧朝士，钱塘江上语残晖。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。